
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 189 

- ~ " 5 Μαρτίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση Μετοχικού Κεφαλαίου της Κτηματικής Εται¬ 
ρίας Δημοσίου (ΚΕΔ). 

Καθορισμός του αριθμού των μελών του κυρίου προ¬ 
σωπικού του Νομικού Συμβουλίου του Κράτους 
που θα αποσταλούν στην αλλοδαπή με εκπαιδευτι¬ 
κή άδεια για το εκπαιδευτικό έτος 1999-2000. 

Σύσταση - συγκρότηση και ορισμός μελών Επιτροπής 
Αξιολόγησης αιτημάτων προμηθειών ή εκτέλεσης 
εργασιών στο Γενικό Λογιστήριο του Κράτους με 

διαπραγμάτευση. 

Εναρμόνιση της Εθνικής Νομοθεσίας προς την αντί¬ 
στοιχη κοινοτική στον τομέα των τροφίμων ειδικής 
διατροφής σύμφωνα με τις διατάξεις της 
ΟΔ/89/398/ΕΟΚ και της ΟΔ/96/84/ΕΚ του Ευρω¬ 
παϊκού Κοινοβουλίου και του Συμβουλίου. 

Καθιέρωση με αμοιβή υπερωριακής εργασίας στο 

προσωπικό των Ιδρυμάτων Κοιν. Πρόνοιας. 

Συγκρότηση του Ειδικού Δικαστηρίου Αγωγών Κακο¬ 
δικίας για το έτος 1999. 


Α ΠΟΦΑΣΕ ΙΣ 

Αριθ. 2/2415/0025 (1) 

Αύξηση Μετοχικού Κεφαλαίου της Κτηματικής Εταιρίας 
Δημοσίου (ΚΕΔ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 25 και 26 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137 τ. 
Α/26.9.85). 

2. Τις διατάξεις του άρθρου 12 του Ν. 2469/1997 «Πε¬ 
ριορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38 τ. Α 14.3.97). 

3. Την αριθμ. 1 1071 47/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 


στου Υφυπουργούς Οικονομικών». (ΦΕΚ 922 τ.Β/ 
7.10.1996). 

4. Την απόφαση της 20ης Έκτακτης Γενικής Συνέλευ¬ 
σης των Μετόχων της Κτηματικής Εταιρίας του Δημοσί¬ 
ου, της 1ης Δεκεμβρίου 1998, αποφασίζουμε: 

Την άυξηση υπέρ του Ελληνικού Δημοσίου του Μετοχι¬ 
κού Κεφαλαίου της Κτηματικής Εταιρείας του Δημοσίου 
με την έκδοση ονομαστικών μετοχών ίσης αξίας με το πο¬ 
σό των οκτακόσιων ενενήντα πέντε εκατομμυρίων πεντα- 
κοσίων ογδόντα οκτώ χιλιάδων εξακοσίων είκοσι πέντε 
(895.588.625) δραχμών το οποίο αντιπροσωπεύει τις πα¬ 
ρακάτω επιχορηγήσεις: 

1. Αύξηση του μετοχικού κεφαλαίου κατά 494.327.625 
δρχ. για το κτίριο του ΚΕΠΥΟ. 

2. Αύξηση του μετοχικού κεφαλαίου κατά 321.261.000 
δρχ. για την επισκευή μεγάρου Μαξίμου. 

3. Αύξηση του μετοχικού κεφαλαίου κατά 30.000.000 
δρχ. για το Αστυνομικό Τμήμα Δεδροποτάμου. 

4. Αύξηση του μετοχικού κεφαλαίου κατά 50.000.000 
δρχ. για την Αστυνομική Δ/νση Ακαρνανίας. 

Απάτην απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφασή μας αυτή να δημοσιευτεί στην Εφημερίδα 
της Κυβερνήσεως. 

Αθήνα, 13 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 

-Φ- 

Αριθ. 75 (2) 

Καθορισμός του αριθμού των μελών του κυρίου προσω¬ 
πικού του Νομικού Συμβουλίου του Κράτους που θα α¬ 
ποσταλούν στην αλλοδαπή με εκπαιδευτική άδεια για 
το εκπαιδευτικό έτος 1999-2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 42 του Οργανισμού του Νο¬ 
μικού Συμβουλίου του Κράτους (Π.Δ. 282/96 ΦΕΚ Α' 199). 

2. Τις διατάξεις του άρθρου 29Ατου Ν. 1558/1985 (ΦΕΚ 
Α' 137), όπως προστέθηκαν με το άρθρο 27 του Ν. 
2081/1992 (ΦΕΚ Α' 154). 

3. Τις διατάξεις της παρ. 3 του άρθρου 22 του Ν. 
2362/1995 «περί Δημοσίου Λογιστικού κ.λπ.» (ΦΕΚ Α' 
247). 

4. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού ύ¬ 
ψους 17.000.000 δραχμών περίπου που θα καλυφθεί από 
τις εγγεγραμμένες πιστώσεις του ειδικού φορέα 23-110, 
ΚΑΕ 0262, αποφασίζουμε: 

Ορίζουμε σεδυο (2), τον αριθμό των μελώντου Νομικού 
Συμβουλίου του Κράτους που θα αποσταλούν στην αλλο¬ 
δαπή με εκπαιδευτική άδεια για το εκπαιδευτικό έτος 
1999-2000. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 23 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 2/12396/0004 (3) 

Σύσταση - συγκρότηση και ορισμός μελών Επιτροπής Α¬ 
ξιολόγησης αιτημάτων προμηθειών ή εκτέλεσης ερ¬ 
γασιών στο Γενικό Λογιστήριο του Κράτους με δια- 
πραγμέτευση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. «Οργανισμός του Υ¬ 
πουργείου Οικονομικών» (ΦΕΚ 128 Α'), όπως τροποποιή¬ 
θηκε μεταγενέστερα. 

β) Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40Α797). 

γ) Τιςπαραγρ. 12και 13τουάρθρου2καιπαραγρ.3του 
άρθρου 6 του Ν. 2286/95 «Προμήθειες του δημόσιου το¬ 
μέα και ρυθμίσεις συναφών θεμάτων» (ΦΕΚ 19Α'). 

δ) Του Π.Δ. 370/95 (ΦΕΚ 199 Α'), «Προσαρμογή της Ελ¬ 
ληνικής νομοθεσίας περί προμηθειών του Δημοσίου προς 
το κοινοτικό δίκαιο, κ.λπ., για τη σύναψη συμβάσεων δη¬ 
μοσίων προμηθειών». 

ε) Του Π.Δ. 394/96, Κανονισμός Προμηθειών Δημοσίου 
(Κ.Π.Δ.) (ΦΕΚ 266 Α') (άρθρο 22 παραγρ. 3). 

2. Το από 10.3.98 έγγραφο της Δ40 - Οικονομικού για τη 
σύσταση - συγκρότηση και ορισμό μελών της αναφερό- 
μενης Επιτροπής. 

3. Το αριθμ. 10884/12.2.99 έγγραφο του Νομικού Συμ¬ 
βουλίου του Κράτους. 

4. Την ανάγκη σύστασης-συγκρότησης Επιτροπής α¬ 
ξιολόγησης αιτημάτων που αφορούν στην προμήθεια α¬ 
γαθών, ή εκτέλεσης εργασιών στο Γ ενικό Λογιστήριο του 
Κράτους, με τη διαδικασία της διαπραγμάτευσης. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του Προέδρου 
της Επιτροπής 500.000 δρχ. περίπου, η οποία θα βαρύνει 
τις πιστώσεις του προϋπολογισμού εξόδων έτους 1999 
του Υπουργείου Οικονομικών. 

6. Την αριθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γενικό Γραμ- 


ματέακ.λπ. (Β. 1052), αποφασίζουμε: 

1. Συνιστούμε στο Γ ενικό Λογιστήριο του Κράτους, Επι¬ 
τροπή Αξιολόγησης αιτημάτων των Υπηρεσιών αυτού, για 
την προμήθεια αγαθών ή την εκτέλεση εργασιών με τη 
διαδικασία της διαπραγμάτευσης, ως προς τη συνδρομή 
ή μη των λόγων που δικαιολογούν τη διαδικασία αυτή. 

2. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Τον Στέφανο Δέτση, Πάρδρο του Ν.Σ.Κ., που υπηρε¬ 
τεί στο Γραφείο του Νομικού Συμβούλου του Υπουργείου 
Οικονομικών, (Ειδικό Γραφείο Φορολογίας), ως Πρόε¬ 
δρο, με αναπληρωτή του τον Κων/νο Κατσούλα, επίσης 
Πρόεδρο του Ν.Σ.Κ., που υπηρετεί στο Γραφείο Νομικού 
Συμβούλου του ιδίου ως άνω Υπουργείου. 

β) Την Μαρία Αμπλά, υπάλληλο με βαθμό Α', του Κλά¬ 
δου ΠΕ - Δημοσιονομικών, που υπηρετεί ως Προίσταμένη 
στη Δ4 - Προσωπικού, ως μέλος με αναπληρωτή τον νόμι¬ 
μο αναπληρωτή της. 

γ) Την Μυρσίνη Τσαχπίνη, υπάλληλο με βαθμό Α', του 
Κλάδου ΠΕ - Δημοσιονομικών, που υπηρετεί ως Προίστα¬ 
μένη στη Δ40 - Οικονομικού, ως μέλος με αναπληρωτή τον 
νόμιμο αναπληρωτή της. 

δ) Τον Χρήστο Δημητρακάκη, υπάλληλο με βαθμό Α', 
του Κλάδου ΠΕ - Συντονιστή-Δημοσιονομικό Ελεγκτή, ως 
μέλος, με αναπληρωτή του τον Γεώργιο Φερτάκη, επίσης 
Συντονιστή-Δημοσιονομικό Ελεγκτή. 

ε) Την Παρασκευή Αθανασιά, υπάλληλο με βαθμό Α', 
του Κλάδου ΠΕ - Δημοσιονομικών, που υπηρετεί ως Προϊ- 
σταμένη του Α' Τμήματος στη Δ26-Συντονισμού και Ελέγ¬ 
χου Εφαρμογής Δημοσιολογιστικών Διατάξεων, με ανα¬ 
πληρωτή τον Δημήτριο Νησίδη, Προϊστάμενο του Δ' Τμή¬ 
ματος της Δ30 - Εφαρμογών Η/Υ. 

3. Χρέη Γραμματέατης Επιτροπής θα εκτελεί ο Γεώργιος 
Γεωργουλάκης, υπάλληλος με βαθμό Γ του Κλάδου ΤΕ - 
Δημοσιονομικών, που υπηρετεί στη Δ40 - Οικονομικού. 

4. Έργο της Επιτροπής είναι η αξιολόγηση αιτημάτων, 
Υπηρεσιών του Γενικού Λογιστηρίου του Κράτους, που α¬ 
φορούν στην προμήθεια αγαθών ή την εκτέλεση εργα¬ 
σιών έτους 1999, με τη διαδικασία των διαπραγματεύσε¬ 
ων, ως προς τους λόγους που προβάλλονται από τον αϊ¬ 
τού ντα φορέα, αν στοιχειοθετούν ή όχι την προσφυγή στη 
διαδικασία αυτή. 

5. Η Επιτροπή θα συνεδριάζει εντός του κανονικού ω¬ 
ραρίου λειτουργίας των Δημοσίων Υπηρεσιών και θα εξε¬ 
τάζει τα σχετικά αιτήματα κατεπειγόντως, υποβάλλοντας 
σχετικό πρακτικό σε τρεις (3) ημέρες από τη σύγκλισή 
της, στο οποίο θα τεκμηριώνονται εμπεριστατωμένα αν 
συντρέχουν ή όχι λόγοι για την προμήθεια αγαθών ή την 
εκτέλεση έργων με τη διαδικασία της διαπραγμάτευσης. 

Το πρακτικό υπογράφεται από τον Πρόεδρο και το 
Γραμματέα. 

6. Η αποζημίωση του Προέδρου της Επιτροπής, θα κα- 
θορισθεί με άλλη απόφαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1999 

Με εντολή Υπουργού 
Ο Γενικός Διευθυντής 

ΔΙΟΝΥΣΙΟΣ ΡΙΖΟΣ 

Αριθ. Α2Ε/5478 (4) 

Εναρμόνιση της Εθνικής Νομοθεσίας προς την αντίστοι¬ 
χη κοινοτική στον τομέα των τροφίμων ειδικής διατρο¬ 
φής σύμφωνα με τις διατάξεις της ΟΔ/89/398/ΕΟΚ και 
της ΟΔ/96/84/ΕΚ του Ευρωπαϊκού Κοινοβουλίου και 
του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1,2 και 3 του Ν. 1338/87" 
Εφαρμογής του Κοινοτικού δικαίου” (Α.34) όπως τροπο¬ 
ποιήθηκε από το άρθρο 6 του Ν. 1440/1984 "Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Άνθρακος και 
Χάλυβοςτου Οργανισμού Εφοδιασμού ΕΙΙΡΑΤΟΜ" (Α.70) 
καθώς και του άρθρου 65 του Ν. 1892/91 (Α/101). 

β) Των άρθρων 2 και 14του Ν. 1316/83 (ΦΕΚ3/Α/83) "Ί¬ 
δρυση, Οργάνωση και αρμοδιότητες του Εθνικού Οργα¬ 
νισμού Φαρμάκων (ΕΟΦ) της Εθνικής Φαρμακοβιομηχα¬ 
νίας (ΕΦ) της Κρατικής Φαρμακαποθήκης (ΚΦ) και τρο¬ 
ποποίηση της Φαρμακευτικής Νομοθεσίας και άλλες 
διατάξεις" όπως τροποποιήθηκαν και συμπληρώθηκαν α¬ 
πό τις διατάξεις του Ν. 1965/91 (ΦΕΚ146/Α/91) και του Ν. 
2519/97 (Α/165). 

2. Τη ν υπ. αριθ μ. 0-241 /6η/7-10-98 εισήγηση το υ ΔΣ/Ε- 
ΟΦ 

3. Τις διατάξεις του άρθρου 27 του Ν. 2081/1992 (Α/154) 
με το οποίο προσετέθη το άρθρο 29Α στο Ν. 1558/1985 
(Α7137)* και αντικαταστάθηκε από το άρθρο 1 παρ. 2α του 
Ν. 2469/1997 (38 Α). 

4. Την Κοινή Απόφαση υπ’ αριθμ. 110747/1239/0006 Ν 
4.10.1996 του Πρωθυπουργού και του Υπουργού Οικονο¬ 
μικών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (ΦΕΚ 922/Β/1996). 

5. Την Κοινή Απόφαση του Πρωθυπουργού και Υπουρ¬ 
γού Υγείας - Πρόνοιας υπ αριθμ. ΔΥ3α/οικ. 1281/ 
17.11.98 (ΦΕΚ 1178/Β/13.11.98) ανάθεση αρμοδιοτήτων 
στους Υφυπουργούς Υγείας - Πρόνοιας". 

6. Το γεγονός ότι δεν προκαλείται δαπάνη στον Κρατικό 
προϋπολογισμό, αποφασίζουμε, αποφασίζουμε: 

ΑΡΘΡΟ 1 
ΣΚΟΠΟΣ 

Η παρούσα απόφαση αποσκοπεί στην εναρμόνιση της 
Εθνικής Νομοθεσίας στον τομέα των τροφίμων των προ- 
οριζομένων για ειδική διατροφή, προς τις διατάξεις της 
ΟΔ/89/398/ΕΟΚ του Συμβουλίου (Ε.Ε.Ε.Κ..Ι 186/89) και 
της ΟΔ/96/84 /ΕΚτου Ευρωπαϊκού Κοινοβουλίου και του 
Συμβουλίου (Ε.Ε.Ε.Κ. 1.48/97). 

ΑΡΘΡΟ 2 
ΟΡΙΣΜΟΙ 

(Αρ, 1 & 2 της ΟΔ/89/398/ΕΟΚ) 

1. Τα τρόφιμα τα οποία προορίζονται για ειδική διατρο¬ 
φή, είναι εκείνα τα οποία λόγω της ειδικής σύνθεσής τους 
ή της ειδικής επεξεργασίας κατά την παρασκευή τους 
διακρίνονται σαφώς από τα τρόφιμα συνήθους κατανά¬ 
λωσης, ανταποκρίνονται στο δηλούμενο θρεπτικό προο¬ 


ρισμό τους και κατά τη διάθεσή τους στο εμπόριο δηλώ¬ 
νεται ότι επιτελούν τον προορισμό αυτόν. 

2. Ειδική διατροφή είναι εκείνη η οποία ανταποκρίνεται 
στις ειδικές ανάγκες διατροφής: 

α) ορισμένων κατηγοριών ατόμων, των οποίων έχει δια- 
ταραχθεί η πεπτική λειτουργία ή ο μεταβολισμός. 

β) ορισμένων κατηγοριών ατόμων, τα οποία βρίσκονται 
σε ειδική κατάσταση της φυσιολογίας τους και μπορούν 
επομένως να ωφεληθούν ιδιαίτερα από την ελεγχόμενη 
κατανάλωση ορισμένων ουσιών των τροφίμων και 
γ) των υγιών βρεφών ή νηπίων. 

3. Τα προϊόντα που αναφέρονται στην παράγραφο 2 εδ. 
α & β μπορούν να χαρακτηρίζονται ως τρόφιμα "διαιτητι¬ 
κά" ή "δίαιτας". 

4. Κατά την επισήμανση, την παρουσίαση και τη διαφή¬ 
μιση τροφίμων για συνήθη κατανάλωση απαγορεύεται: 

α ) Π χρησιμοποίηση των ενδείξεων "διαιτητικά" ή "δίαι¬ 
τας" μόνων ή σε συνδυασμό με άλλες λέξεις, για τον χα¬ 
ρακτηρισμό των τροφίμων αυτών και 
β) κάθε ένδειξη ή παρουσίαση, η οποία είναι δυνατόν να 
δημιουργήσει την εντύπωση ότι πρόκειται για κάποιο από 
τα προϊόντα που ορίζονται στο παρόν άρθρο. 

5. Τα τρόφιμα, τα οποία προορίζονται για συνήθη δια¬ 
τροφή εάν είναι κατάλληλα για ειδική διατροφή, τηρου- 
μένης της διαδικασίας του αρ. 5 της παρούσης είναι δυ¬ 
νατόν να φέρουν ένδειξη της ιδιότητας τους αυτής. 

Με την ίδια διαδικασία καθορίζονται οι λεπτομέρειες για 
την αναγραφή της ένδειξης αυτής. 

ΑΡΘΡΟ 3 

ΔΙΑΘΕΣΗ - ΚΥΚΛΟΦΟΡΙΑ 
(Αρ. 3,4 και 8 της ΟΔ/89/398/ΕΟΚ) 

Αρμόδια Αρχή για την εφαρμογή των διατάξεων της πα¬ 
ρούσας κοινής υπουργικής απόφασης ορίζεται ο ΕΟΦ. 

1. Τα τρόφιμα ειδικής διατροφής πρέπει κατ' αρχήν να 
ανταποκρίνονται στις διατάξεις, οι οποίες ισχύουν για τα 
συνήθη τρόφιμα, πέραν των διατάξεων που ισχύουν για 
τις μετατροπές, τις οποίες έχουν υποστεί για να είναι σύμ¬ 
φωνα με τον ορισμό του άρθρου 2 της παρούσης. 

2α. Τα προϊόντα που αναφέρονται στο άρθρο 2 δεν είναι 
δυνατό να διατεθούν στο εμπόριο, παρά μόνο προσυ- 
σκευασμένα και κατά τρόπο ώστε η συσκευασία να τα κα¬ 
λύπτει πλήρως. 

2β. Η φύση ή η σύνθεση των προϊόντων, τα οποία ανα- 
φέρονται στο άρθρο 2 της παρούσης, πρέπει να είναι τέ¬ 
τοια, ώστε τα προϊόντα αυτά να είναι κατάλληλα για την ει¬ 
δική διατροφή, για την οποία προορίζονται. 

3. Τα τρόφιμα ειδικής διατροφής, τα οποία ανήκουν στις 
ομάδες του παραρτήματος I, διατίθενται στο εμπόριο 
σύμφωνα με τις εκάστοτε ισχύουσες ειδικές διατάξεις. 

Οι διατάξεις αυτές περιλαμβάνουν: 
α) Τις βασικές απαιτήσεις ως προς τη φύση και τη σύν¬ 
θεση των προϊόντων 

β) ρυθμίσεις σχετικές με την ποιότητα των πρώτων υ¬ 
λών 

γ) τις υγειονομικές απαιτήσεις 

δ) τις επιτρεπόμενες μετατροπές κατά την έννοια της 
παραγράφου 1 του άρθρου 2 
ε) τον κατάλογο πρόσθετων 

στ) ρυθμίσεις σχετικές με την επισήμανση, την παρου¬ 
σίαση και τη διαφήμιση. 

ζ) τους τρόπους δειγματοληψίας και τις μεθόδους ανά¬ 
λυσης που απαιτούνται για να ελέγχεται η συμμόρφωση 
προς τις αναφερόμενες στις διατάξεις αυτές. 

4. Τρόφιμα ειδικής διατροφής, για τα οποία δεν υπάρ¬ 
χουν ειδικές διατάξεις κυκλοφορούν και διατίθενται στο 
εμπόριο μόνον σύμφωνα με τις διατάξεις της παρούσης. 

ΑΡΘΡΟ 4 

(ΟΔ/96/84 και Αρ. 4 παρ. 2 της ΟΔ/89/398) 

1. Τρόφιμα, τα οποία προορίζονται για ειδική διατροφή, 
τα οποία είναι αποτέλεσμα της επιστημονικής και τεχνο¬ 
λογικής προόδου και δεν ανταποκρίνονται στους κανόνες 
σύνθεσης, οι οποίο καθορίζονται στις διατάξεις των ειδι¬ 
κών οδηγιών, για τις ομάδες τροφίμων ειδικής διατροφής 
που προβλέπονται στο παρ/μα !, είναι δυνατόν να διατε¬ 
θούν στην αγορά, με απόφαση της Επιτροπής για χορή¬ 
γηση αδείας. 

Η Επιτροπή λαμβάνει την απόφαση αυτή, αφού συμ¬ 
βουλευτεί την επιστημονική Επιτροπή τροφίμων και σύμ¬ 
φωνα με την διαδικασία του άρθρου 5 της παρούσης. 

Με την απόφαση αυτή της Επιτροπής είναι δυνατόν να 
επιτρέπεται η διάθεση των τροφίμων αυτών για χρονικό 
διάστημα 2 ετών. Εφόσον κρίνεται αναγκαίο η Επιτροπή 
προσθέτει στην απόφαση της και κανόνες επισήμανσης, 
οι οποίοι συνδέονται με την μεταβολή της σύνθεσης των 
προϊόντων. 

2. Κατάλογος ουσιών για ειδικό θρεπτικό σκοπό όπως οι 
βιταμίνες, τα ανόργανα άλατα, τα αμινοξέα και άλλες ου¬ 
σίες, οι οποίες προστίθενται στα τρόφιμα ειδικής διατρο¬ 
φής καθώς και τα κριτήρια καθαρότητας, τα οποία εφαρ¬ 
μόζονται στις εν λόγω ουσίες και, ενδεχομένως, οι όροι 
χρησιμοποίησης τους θεσπίζονται σύμφωνα με τη διαδι¬ 
κασία του αρ. 5 της παρούσης. 

ΑΡΘΡΟ 5 

(Άρθρο 13 της ΟΔ/89/398/ΕΟΚ) 

Όπου στις διατάξεις της παρούσης γίνεται αναφορά 
στη διαδικασία του παρόντος άρθρου, η μόνιμη επιτροπή 
τροφίμων, εφεξής αποκαλούμενη "επιτροπή”, συγκαλεί- 
ται από τον πρόεδρό της είτε με δική του πρωτοβουλία εί¬ 
τε με αίτηση αντιπροσώπου ενός κράτους μέλους. 

Ο αντιπρόσωπος της Επιτροπής υποβάλλει στην εν λό¬ 
γω επιτροπή σχέδιο των μέτρων που πρόκειται να λη- 
φθούν. Η επιτροπή διατυπώνει τη γνώμη της για το σχέδιο 
αυτό μέσα σε προθεσμία που μπορεί να ορίσει ο πρόε¬ 
δρος ανάλογα με τον επείγοντα χαρακτήρα του θέματος. 
Αποφασίζει με την ειδική πλειοψηφία που προβλέπεται 
στο άρθρο 148 παράγραφος 2 της συνθήκης για την έκ¬ 
δοση των αποφάσεων που καλείται να λάβει το συμβού¬ 
λιο βάσει πρότασης της Επιτροπής. Κατά την ψηφοφορία 
στην επιτροπή, οι ψήφοι των αντιπροσώπων των κρατών 
μελών σταθμίζονται σύμφωνα με το προαναφερόμενο 
άρθρο. Ο πρόεδρος δεν λαμβάνει μέρος στην ψηφοφο¬ 
ρία. 

Η Επιτροπή θεσπίζει τα σχεδιαζόμενα μέτρα όταν είναι 
σύμφωνα με τη γνώμη της επιτροπής. 

Όταν τα σχεδιαζόμενα μέτρα δεν είναι σύμφωνα με τη 
γνώμη της Επιτροπής, ή ελλείψει γνώμης, η Επιτροπή υ¬ 
ποβάλλει χωρίς καθυστέρηση στο Συμβούλιο πρόταση 
σχετικά με τα μέτρα που πρέπει να ληφθούν. Το Συμβού¬ 
λιο αποφασίζει με ειδική πλειοψηφία. 


Εάν το Συμβούλιο δεν αποφασίσει εντός της προθε¬ 
σμίας τριών μηνών από την ημερομηνία υποβολής της 
πρότασης, τα προτεινόμενα μέτρα θεσπίζονται από την Ε¬ 
πιτροπή. 

ΑΡΘΡΟ 6 

ΕΙΔΙΚΟΙ ΟΡΟΙ ΔΙΑΘΕΣΗΣ 
(Αρ. 9 παρ. 1 ,2 & 3 της ΟΔ/89/398) 

1. Προκειμένου να υπόκεινται σε αποτελεσματικό επί¬ 
σημο έλεγχο τα τρόφιμα, ειδικής διατροφής, εφαρμόζο¬ 
νται τα ακόλουθα: Κατά την πρώτη διάθεση στο εμπόριο 
προϊόντος που δεν περιλαμβάνεται σε μία από τις ομάδες 
του παραρτήματος I ή δεν έχουν εκδοθεί ειδικές διατά¬ 
ξεις , ο θέτων σε κυκλοφορία τέτοιο προϊόν υποβάλλει εγ- 
γράφως γνωστοποίηση στον Εθνικό Οργανισμό Φαρμά¬ 
κων (ΕΟΦ) για την κυκλοφορία του προϊόντος στην αγο¬ 
ρά με την οποία συνυποβάλλει: 

Την επισήμανση, του προϊόντος, όπως διατίθεται στην 
αγορά. 

- Δείγμα του προϊόντος όπως διατίθεται στην αγορά. 

- Στοιχεία σχετικά με τον παρασκευαστή τη σύνθεση και 
την παρουσίαση του προϊόντος. 

- Παράβολο της υπ' αριθμ. Υ6α/11094/97/4.3.98 
(Β/235)Κ.Υ.Α. 

Ο ΕΟΦ με εγκύκλιο του μπορεί να καθορίσει λεπτομέ¬ 
ρειες για την εφαρμογή του παρόντος άρθρου. 

2. Εφ' όσον τρόφιμο ειδικής διατροφής της παρ. 1, ήδη 
διατίθεται σε άλλα κράτη μέλη της Ε.Ε., ο θέτων σε κυ¬ 
κλοφορία τούτο με την ανωτέρω αναφερόμενη δήλωση, 
γνωστοποιεί στον ΕΟΦ αυτά τα κράτη - μέλη. 

3. Ο θέτων σε κυκλοφορία τρόφιμο ειδικής διατροφής 
της παρ. 1 υποβάλλει στον ΕΟΦ επιστημονικές εργασίες 
και στοιχεία, εφ' όσον χρειάζεται να αποδειχθεί ότι το 
προϊόν ανταποκρίνεται στον ορισμό του άρθρου 2 , παρ. 
I, καθώς και τα στοιχεία τα αναφερόμενα στο άρθρο 7, πα¬ 
ράγραφος 4 β, στοιχείο I. Εφόσον τα στοιχεία αυτά έχουν 
δημοσιευθεί σε επίσημη βιβλιογραφία ή σε αναγνωρισμέ¬ 
να διεθνή επιστημονικά περιοδικά, τα οποία μπορούν εύ¬ 
κολα να τεθούν στη διάθεση του ΕΟΦ, αρκεί απλή παρα¬ 
πομπή στο εν λόγω δημοσίευμα. 

4. Οι διατάξεις της παρ. 1 του παρόντος ισχύουν και για 
τα προϊόντα της παρ. 4 του άρθρου 3. 

5. Κάθε σημαντική τροποποίηση των στοιχείων της παρ. 
1 γνωστοποιείται στον ΕΟΦ και συνυποβάλλονται τα στοι¬ 
χεία που τροποποιούνται συμπεριλαμβανομένου και του 
αντιστοίχου παράβολου της υπ' αριθμ. Υ6α/11094/97/4-3- 
98 (Β/235) Κ.Υ.Α. 

ΑΡΘΡΟ 7 

ΕΠΙΣΗΜΑΝΣΗ - ΠΡΟΒΟΛΗ 

(Αρ. 5,6 & 7 της ΟΔ/89/398) 

1. Ο τρόπος προβολής των προϊόντων ειδικής διατρο¬ 
φής συμπεριλαμβανομένης της ονομασίας, της παρου¬ 
σίασης και της διαφήμισής τους δεν πρέπει να είναι πα¬ 
ραπλανητικός και να αποδίδει στα προϊόντα αυτά ιδιότη¬ 
τες μέσου πρόληψης θεραπευτικής αγωγής και ίασης 
ανθρώπινης νόσου ή άλλες ιδιότητες που δεν έχουν ή να 
υπονοεί αυτές τις ιδιότητες . Σε περίπτωση κατά την ο¬ 
ποία δεν τηρούνται οι διατάξεις αυτές, εφαρμόζονται οι 
κυρώσεις οι προβλεπόμενες από τις διατάξεις για την 
προστασία του καταναλωτή. 

2. Επιφυλασσόμενης της διατάξεως της παρ. 1, δεν ε¬ 
μποδίζεται να απευθύνεται κάθε χρήσιμη πληροφορία ή 
σύσταση αποκλειστικά σε πρόσωπα ειδικευμένα στους 
τομείς της ιατρικής, της διαιτολογίας ή της φαρμακευτι¬ 
κής. 

3. Με τις διαδικασίες του αρ. 5 της παρούσης ορίζονται 
οι προϋποθέσεις, υπό τις οποίες στην επισήμανση, στην 
παρουσίαση και στη διαφήμιση είναι δυνατόν να αναφέ- 
ρεται μια συγκεκριμένη δίαιτα ή μια κατηγορία ατόμων 
για την οποία προορίζεται ένα προϊόν από τα αναφερόμε- 
να στο άρθρο 2 της παρούσης. 

4. Οι διατάξεις για την επισήμανση της Υπουργικής α¬ 
πόφασης 525/1997 (ΦΕΚ 71/4.2.98) εφαρμόζονται στα 
προϊόντα αυτής της Υπουργικής απόφασης με τις ακό¬ 
λουθες προϋποθέσεις. 

α) Η ονομασία, με την οποία πωλείται ένα προϊόν, πρέ¬ 
πει να συνοδεύεται από ένδειξη των ειδικών θρεπτικών 
χαρακτηριστικώντου. Ωστόσο, οπτήν περίπτωση των προϊ¬ 
όντων τα οποία αναφέρονται στο άρθρο 2 παράγραφος 
2γ, η ένδειξη αυτή αντικαθίσταται με την ένδειξη του προ¬ 
ορισμού τους. 

β) Η επισήμανση ομάδας προϊόντων, για την οποία δεν 
έχει θεσπιστεί ειδική διάταξη, σύμφωνα με το άρθρο 3 
παρ.3 ή προϊόντα, που δεν εντάσσονται σε ομάδα πρέπει 
επίσης να περιλαμβάνει: 

- Τα ιδιαίτερα στοιχεία της ποιοτικής και ποσοτικής 
σύνθεσης ή της ειδικής μεθόδου παρασκευής, που δί¬ 
νουν στο προϊόν τα ιδιαίτερα θρεπτικά χαρακτηριστικά 
του. 

-Την παρεχόμενη θερμιδική αξία εκφρασμένη σε Κϋ ή Κ- 
οηΙ καθώς και την περιεκτικότητα σε υδατάνθρακες πρω¬ 
τεΐνες και λίπη ανά 100 9 ή 100 πγίΙ του προϊόντος , όπως 
αυτό διατίθεται στο εμπόριο και αναγόμενη στην ποσότη¬ 
τα, ή οποία προτείνεται για κατανάλωση, άν το προϊόν πα¬ 
ρουσιάζεται με τέτοιο τρόπο. 

Εντούτοις, άν η θερμιδική αξία είναι κατώτερη από 50 
Κϋ (12 ΚοηΙ) ανά 100 9 ή 100 ηαΙ του διατιθέμενου στο ε¬ 
μπόριο προϊόντος, οι ανωτέρω ενδείξεις μπορούν να α- 
ντικατασταθούν είτε από την ένδειξη " Θερμιδική αξία 
κάτω των 50 Κϋ (12 ΚοβΙ) ανά 100 9" είτε από την ένδει¬ 
ξη "Θερμιδική αξία κάτω των 50 Κϋ (12 Κοά\) ανά 100 
ΓθΙ". 

γ) Πέραν των αναφερομένων στην παρούσα, οι ιδιαίτε¬ 
ρες απαιτήσεις για την επισήμανση προϊόντων ειδικών κα¬ 
τηγοριών ρυθμίζονται στις ειδικές Υπουργικές αποφά¬ 
σεις. 

ΑΡΘΡΟ 8 

ΑΝΑΣΤΟΛΗ ΚΥΚΛΟΦΟΡΙΑΣ 
(αρ. 10 παρ. 1,11 & 12 της ΟΔ/89/398 ΕΚ) 

Με απόφαση του ΕΟΦ αναστέλλεται προσωρινά ή πε¬ 
ριορίζεται η εμπορία τροφίμου ειδικής διατροφής εφό¬ 
σον : 

α) ανήκει σε κατηγορία για την οποία έχει εκδοθεί ειδι¬ 
κή υπουργική απόφαση, και δεν είναι σύμφωνο προς τις 
διατάξεις της υπουργικής απόφασης αυτής . 

β) δεν ανήκει σε ομάδα του παραρτήματος I ή δεν έχουν 
εκδοθεί ειδικές διατάξεις και εάν από το διενεργούμενο έ¬ 
λεγχο ο ΕΟΦ διαπιστώσει με τεκμηριωμένη αιτιολογία, ό¬ 
τι δεν ανταποκρίνεται στον ορισμό του αρ. 2 ή ότι θέτει σε 


κίνδυνο την ανθρώπινη υγεία, παρόλο ότι κυκλοφορεί ε¬ 
λεύθερα σε ένα ή περισσότερα κράτη - μέλη. 

γ) Ο ΕΟΦ διαπιστώσει με τεκμηριωμένη αιτιολογία, ό¬ 
που λαμβάνονται υπ' όψη νέα στοιχεία ή νέα εκτίμηση υ¬ 
φισταμένων στοιχείων, τα οποία έχουν προκύψει μετά την 
έκδοση μιας από τις ειδικές Υπουργικές αποφάσεις ότι η 
χρήση ενός τροφίμου το οποίο προορίζεται για ειδική δια¬ 
τροφή θέτει σε κίνδυνο την ανθρώπινη υγεία έστω και άν 
είναι σύμφωνο προς τις διατάξεις της εν λόγω Υπουργι¬ 
κής απόφασης, αναστέλλει ή περιορίζει προσωρινά την ε¬ 
φαρμογή των εν λόγω διατάξεων. Ο ΕΟΦ ενημερώνει α¬ 
μέσως σχετικά στις αρμόδιες αρχές των άλλων κρατών 
μελών και την Επιτροπή διευκρινίζοντας τους λόγους, για 
τους οποίους έλαβε την απόφαση αυτή. 

ΑΡΘΡΟ 9 

ΚΥΡΩΣΕΙΣ 

Σε περίπτωση παράβασης των διατάξεων της παρού¬ 
σης εφαρμόζονται οι διατάξεις του άρθρου 19 του Ν.Δ. 
96/73 "περί εμπορίας και εν γένει των φαρμακευτικών, δι¬ 
αιτητικών και καλλυντικών προϊόντων", όπως τροποποιή¬ 
θηκε από το άρθρο 33 του Ν. 1316/83 και συμπληρώθηκε 
με το άρθρο 10 του Ν. 1965/91 και το άρθρο 50 του Ν. 
2519/97. 

ΑΡΘΡΟ 10 
ΤΕΛΙΚΕΣ ΔΙΑΤΑΞΕΙΣ 

Από τη δημοσίευση της παρούσης παύει να ισχύει η 
1552/90 (Β 786) Κοινή Υπουργική Απόφαση η οποία εκδό- 
θηκε προς εναρμόνιση της ΟΔ/89/398/ΕΟΚ καθώς και κά¬ 
θε άλλη διάταξη αναφερόμενη στα τρόφιμα, που προορί¬ 
ζονται για ειδική διατροφή. 

ΑΡΘΡΟ 11 
ΠΑΡΑΡΤΗΜΑ 

Προσαρτάται το κάτωθι παράρτημα, το οποίον αποτε¬ 
λεί αναπόσπαστο μέρος της παρούσας απόφασης: 

Ομάδες τροφίμων ειδικής διατροφής, για τις οποίες θα 
θεσπιστούν ειδικές διατάξεις μέσω ειδικών οδηγιών (1) 

1. Παρασκευάσματα για βρέφη. 

2. Γάλα για μετά τον απογαλακτισμό και άλλα τρόφιμα 
της δεύτερης ηλικίας. 

3. Τροφές για βρέφη. 

4. Τρόφιμα μικρής ή μειωμένης θερμιδικής αξίας που 
προορίζονται για τον έλεγχο του βάρους. 

5. Διαιτητικά τρόφιμα ειδικών ιατρικών χρήσεων. 

6. Τρόφιμα με μικρή περιεκτικότητα σε νάτριο, συμπε¬ 
ριλαμβανομένων και των διαιτητικών υποκαταστάτων του 
άλατος, σε μικρή περιεκτικότητα σε νάτριο ή χωρίς νά¬ 
τριο. 

7. Τρόφιμα χωρίς γλουτένη. 

8. Τρόφιμα για την καταβολή μυϊκής προσπάθειας, ι¬ 
δίως για τους αθλητές. 

9. Τρόφιμα για πρόσωπα που πάσχουν από διαταραχές 
του μεταβολισμού των σακχάρων (διαβητικοί). 

ΑΡΘΡΟ 12 
ΙΣΧΥΣ 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-Φ- 

Αριθ. ΔΙν/728 (5) 

Καθιέρωοη με αμοιβή υπερωριακής εργασίας στο προ* 
σωπικό των Ιδρυμάτων Κοιν. Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/98/τ.Α'). 

2. Το γεγονός της επί 24ώρου λειτουργίας των Ιδρυμά¬ 
των Κοιν. Πρόνοιας. 

3. Το γεγονός ότι από τις διατάξεις της απόφασης αυτής 
προκαλείται δαπάνη ποσού περίπου 160.000.000 δρχ. σε βά¬ 
ρος του προϋπολογισμού των Ιδρυμάτων Κοιν. Πρόνοιας. 

4. Την αρ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

Εγκρίνουμε την καθιέρωση υπερωριακής εργασίας με 
αμοιβή αποκλειστικά και μόνο για νοσηλευτικό, παραϊα- 
τρικό, τεχνικό και λοιπό προσωπικό των Ν.Π.Δ.Δ. τομέα 
Πρόνοιας του Υπουργείου Υγείας και Πρόνοιας που απα¬ 
σχολείται σε βάρδιες μισή (1/2) ώρα την ημέρα στον κα¬ 
θένα για χρονικό διάστημα από 1.1.99 μέχρι 31.12.99 για 
την ομαλή και απρόσκοπτη λειτουργία σε 24ωρη βάση. 

Οι υπερωρίες χορηγούνται σε αριθμό προσωπικού ίσο 
προς το προσωπικό που απασχολείται στη βάρδια. 

Η υπερωριακή απασχόληση ορίζεται όπως παρέχεται 
μετά τη λήξη του κανονικού ωραρίου των υπαλλήλων κά¬ 
θε βάρδιας. 

Η ωριαία αποζημίωση του ανωτέρω προσ/κού ορίζεται 
σύμφωνα με τις διατάξεις του άρθρ. 15 του Ν. 2592/98 
(ΦΕΚ57/98/τ.Α'). 

Οι αποφάσεις των οικείων οργάνων των Ν.Π.Δ.Δ. για την 
ονομαστική κατανομή του προσ/κού σε βάρδιες κοινοποι¬ 
ούνται στη Δ/νση Προσ/κού του Υπουργείου Υγείας και 
Πρόνοιας και Δ22 Μισθολογίου του Γ ενικού Λογιστηρίου 
του Κράτους. 

Η δαπάνη για την πληρωμή της ανωτέρω αποζημίωσης 
δεν μπορεί σε καμμία περίπτωση να υπερβεί το ύψος των 
πιστώσεων του προϋπολογισμού του κάθε Ν.Π.Δ.Δ. για 
την αιτία αυτή, με ευθύνη της διοίκησης του κάθε 
Ν.Π.Δ.Δ. μη επιτρεπομένης της μεταβολής των ανωτέρω 
πιστώσεων είτε με τροποποίηση του προϋπολογισμού εί¬ 
τε με χορήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 


Αριθ. 22777 (6) 

Συγκρότηση του Ειδικού Δικαστηρίου Αγωγών Κακοδι¬ 
κίας για το έτος 1999. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 99 του Συντάγματος. 

β) Του Ν. 693/1977 άρθρο 2 παρ. 1 και 2 (262 Α'), όπως 
αντικαταστάθηκεαπότο άρθρο 38 του Ν. 2172/1993 (207 
Α'). 

2. Το 19/1999 πρακτικό της Ολομέλειας του Συμβουλί¬ 
ου της Επικράτειας σχετικά με την κλήρωση των μελών 
του Ειδικού Δικαστηρίου Εκδικάσεως Αγωγών Κακοδι¬ 
κίας για το έτος 1999, συγκροτούμε: 

Το Ειδικό Δικαστήριο προς εκδίκαση Αγωγών Κακοδι- 
κάις για το έτος 1999, το οποίο απαρτίζεται από τον Πρό¬ 
εδρο του Συμβουλίου της Επικράτειας ως Πρόεδρο και α¬ 
πό τα παρακάτω μέλη: 

Α. ΤΑΚΤΙΚΑ 

1. Αικατερίνη Συγγούνα, Σύμβουλο της Επικράτειας. 

2. Γεώργιο Κρασσά, Αρεοπαγίτη. 

3. Φώτιο Μπολόφη, Σύμβουλο του Ελεγκτικού Συνεδρί¬ 
ου. 

4. α) Ισμήνη Ανδρουλιδάκη - Δημητριάδου και 

β) Κων/νο Κρεμαλή, Καθηγητές της Νομικής Σχολής 
του Πανεπιστημίου Αθηνών. 

5. α) Εμμανουήλ Κοκκινάκη και 

β) Γεώργιο Τασσόπουλο, δικηγόρους, μέλη του Ανωτά- 
του Πειθαρχικού Συμβουλίου των δικηγόρων. 

Β. ΑΝΑΠΛΗΡΩΜΑΤΙΚΑ 

1. α) Γεώργιο Σταυρόπουλο και- 

β) Χρήστο Ράμμο, Συμβούλους της Επικράτειας. 

2. α) Γεώργιο Κάπο και 

β) Αρχοντή Ντόβα, Αρεοπαγίτες. 

3. α) Βασίλειο Χασαπογιάννη και 

β) Αριστείδη Μπίκο, Συμβούλους του Ελεγκτικού Συνε¬ 
δρίου. 

4. α) Αντώνιο Αντάπαση, 

β) Ιωάννη Σπυριδάκη, 

γ) Αθανάσιο Παπαχρίστου, 

δ) Κων/νο Μπέη, Καθηγητές της Νομικής Σχολής του 
Πανεπιστημίου Αθηνών. 

5. α) Φώτιο - Δημήτριο Κρεμμύδα, 

β) Αναστάσιο Κεφαλέα, 

γ) Ιωάννη Γουσέτη, 

δ) Δημήτριο Μητρόπουλο, μέλη του Ανωτάτου Πειθαρ¬ 
χικού Συμβουλίου των δικηγόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘ ΝΙΚΟ ΤΥΠΟ Γ ΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ 6Β 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΙΙρ: νννννν.θΙ.μΓ 
ΙΝΤΕΡΝΕΤ: ΙιοΙ.ςμ 
β-ΓΠβίΙ: ην35 @ ΙτοΙ.ςμ 


ΡΑΧ 52 34 312 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 
5230 841 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 

(031) 423 956 

5225 713 
5249 547 

ΠΕΙΡΑΙΑΣ 

Νικήτα 6*8 Τ.Κ. 185 31 

4135 228 

5239 762 
5248 141 

ΠΑΤΡΑ 

Κορίνθου 327 - Τ.Κ. 262 23 

(061) 6381 100 

5248 188 
5248 785 

ΙΩΑΝΝΙΝΑ 

Διοικητήριο Τ.Κ. 450 44 

(0651) 87215 

5248 320 

ΚΟΜΟΤΗΝΗ 

Δημοκρατίας 1 Τ.Κ. 691 00 

(0531) 22 858 


ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1. Τ.Κ. 71110 

(041) 597449 

(0661)89 127/89 120 

(081) 396 223 


ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ 


Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απή 8 σελίδε<; και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσοδου υπέρ 

2531 ΤΑΠΕΤ 3512 

Λ' (Νόμοι. ΠΛ. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Λ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Λ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ 

70.000 » . 3.500 » 

15.000 ·· . 750 » 

70.000 ·> . 3.500 » 

30.000 >■ . 1-500 * 

15.000 » . 750 » 

5.000 ·· . 250 » 

10.000 >· . 500 >· 

3.000 » . 150 » 

10.000 » . 500 * 

250.000 » . 12.500 » 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 « . 12.500 »» . | 


* Ο, συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (δ.πλότυπο) το οποίο 

υε τη Φροντίδα του ενδιαφερομένου πρέπει να στέλνεται στην Υπηρεσία του Εθνικού 1 υπογραφείου. , 

* Οι συνδρομές του εξωτερικού επιβαρύνονται, πέραν των ανωτέρω αναφερομενων ποσών, με τά ταχυδρομικά τέλη και μπορ 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωι ιή του υπέρ ΤΑΠΕΤ ποσοστού που αντιστοιχεί σε συνδρομές, εισπραττεται απο τα Δημοσία Ταμεία. 

* Οι συνδρομητές του εξιοτερικού μπορούν να στέλνουν το ποσό του 1ΑΠΕΤ υαζι | ιε το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

* Η^δρομιμσχύετ^α έίαχρόνα που αρχίζει^ην 1η Ιανουαρίου και λήγει την 31 η Δεκεμβρίου του ίδιου χρόνου. Δεν 

* I/εγγρκίφέμή ανανέωση τπ^'συνδρ^^πραγματοποιείταιτο αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομ ικές επιταγές και χρηματικά γραμμάτιο δεν γίνονται δεκτά. 


[I 


Οι υπηρεσίες~εξυπηρέτησης των πολιτών λειτουργούν^αΟημερινά από 08,00 έως 13.00_-] 

— ~ “ (ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





